» God is die enigste een wat ons moet najaag!
God is die enigste een wat ons moet najaag!
Julle weet dat al hardloop 'n klomp mense in 'n resies daar net een wenner kan wees. Moenie die spel van die lewe speel met die doel om tweede te kom nie. Leef jou lewe so dat jy wen.
Net die ander dag het ek aan die Gunrun deelgeneem. Dit is 'n 21,1km-wedloop waaraan duisende mense elke jaar deelneem. Daar was duidelik 'n paar mense wat gedink het hulle kon eerste eindig, maar op die ou einde het die ou in eerste plek net-net meer as 'n uur gehardloop. Dis erg vinnig!
Wedlope het net een wenner, selfs al kom die tweede persoon 'n split-sekonde later by die wenstreep, kry hulle nie die groot prys nie. In ons daaglikse lewe hardloop ons ook honderde klein wedlope waar ons ons take tot die beste van ons vermoë moet aanpak, anders eindig ons teleurgesteld op.
Dieselfde geld vir die manier waarop ons hardloop na die prys wat God vir ons in gedagte het. God wil vir ons die prys van die ewige lewe gee, maar ons moet vir daardie prys hardloop. As ons ons hele lewens gebruik om ander dinge na te jaag of net te mik vir gemak, kan ons regtig 'n groot prys aan die einde van die dag verwag?
God is die enigste een wat die moeite werd is om te jaag. As ons God najaag in ons daaglikse lewens deur ander en God lief te hê, wag ons prys vir ons. Kom ons hardloop dan nie in die verkeerde rigting nie!
Gebed: Dankie dat God my geroep het om na U te hardloop. Help my om my oë op die prys te stel wat u vir my in die steek het. Help my om nie lui te word in hierdie wedloop nie, of om die dinge wat my net tydelike tevredenheid sal gee, op te gee en te jaag. … Amen.
Uitdaging: Gaan vir 'n draffie vandag nadat jy vir jouself 'n doelwit gestel het. Kyk daarna of jy jou doel bereik het. Nie? Hou aan, jy sal baie dissipline opbou. Ja? Miskien is dit tyd om groter te droom. Onthou net dat jy dieselfde ding moet doen in jou lewenspad met God. As daar 'n sonde is waarmee jy sukkel, vra God om jou te help om dit te oorkom. As daar iemand vir wie jy Jesus se liefde moet wys, vra God om jou daarmee te help. Dit help om doelwitte te stel om nader aan God te groei.